AIŠKINAMASIS RAŠTAS

Dėl sutikimo perimti valstybės turtą patikėjimo teise

**Parengto tarybos sprendimo projekto tikslai ir uždaviniai**

Kertinis valstybės telekomunikacijų centras (toliau – Centras) 2020 m. rugpjūčio 21 d. raštu Nr. SDI-289 „Dėl Kertinio valstybės telekomunikacijų centro patikėjimo teise valdomo valstybės turto perdavimo savivaldybei patikėjimo teise“ informavo, kad nutraukus Saugiojo valstybinio duomenų perdavimo tinklo paslaugų sutartį, sudarytą tarp savivaldybės ir Valstybės įmonės „Infrastruktūra“, savivaldybė neturės teisinio pagrindo disponuoti Centro patikėjimo teise valdomu turtu, kuris savivaldybei buvo perduotas minėtos sutarties pagrindu. Atsižvelgiant į tai, turtas turi būti perduotas savivaldybėms, tam reikalingi savivaldybių sutikimai perimti valstybės turtą. Molėtų rajono savivaldybei bus perduota 22 vnt. kompiuterinės įrangos Centro patikėjimo teise valdomos, skirtos valstybinės (valstybės perduotos savivaldybėms) funkcijos - žemės ūkio naudmenų ir pasėlių deklaravimo darbų administravimo - įgyvendinimui.

Perimtas turtas bus perduodamas Molėtų rajono savivaldybės administracijai.

Parengto tarybos sprendimo projekto tikslas – sutikti perimti Molėtų rajono savivaldybei patikėjimo teise valstybinės (valstybės perduotos savivaldybėms) funkcijos - žemės ūkio naudmenų ir pasėlių deklaravimo darbų administravimo - įgyvendinimui 22 vienetus valstybės materialiojo turto, kurio įsigijimo vertė 3180,48 Eur, o likutinė vertė 2020 m. rugsėjo 30 d. 0,58 Eur.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 7 straipsnio 25 punktas, 16 straipsnio 2 dalies 27 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 8 punktas, 11 straipsnio 1 dalies 2 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės administracijos seniūnijos bus aprūpintos kompiuterine įranga.

Neigiamų pasekmių nenumatoma.

**4. Priemonės sprendimui įgyvendinti**

Bus parengti ir pasirašyti turto perėmimo ir perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.